CELEX: 62013CN0019
Language: da
Date: 2013-01-15 00:00:00
Title: Sag C-19/13: Anmodning om præjudiciel afgørelse indgivet af Consiglio di Stato (Italien) den 15. januar 2013 — Ministero dell’Interno mod Fastweb SpA

23.3.2013   
            
            
               DA
            
            
               Den Europæiske Unions Tidende
            
            
               C 86/11
            
         Anmodning om præjudiciel afgørelse indgivet af Consiglio di Stato (Italien) den 15. januar 2013 — Ministero dell’Interno mod Fastweb SpA
   (Sag C-19/13)
   2013/C 86/18
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøger: Ministero dell’Interno
   
      Sagsøgt: Fastweb SpA
   
      Præjudicielle spørgsmål
   
   
               1)
            
            
               Domstolen anmodes om at fastslå, om artikel 2d, stk. 4, i direktiv 2007/66 (1) skal fortolkes således, at hvis en ordregivende myndighed inden direkte tildeling af kontrakten til en bestemt økonomisk aktør, der er blevet valgt uden forudgående offentliggørelse af en udbudsbekendtgørelse, i Den Europæiske Unions Tidende har offentliggjort bekendtgørelsen med henblik på frivillig gennemsigtighed og ventet mindst ti dage inden indgåelse af kontrakten, må den nationale retsinstans automatisk — aldrig og under ingen omstændigheder — beslutte, at kontrakten er »uden virkning«, selv om det er lagt til grund, at de bestemmelser, hvorefter kontrakten på bestemte betingelser må tildeles uden afholdelse af en udbudsprocedure, er blevet tilsidesat?
            
         
               2)
            
            
               Subsidiært: er artikel 2d, stk. 4, i direktiv 2007/66 — såfremt den fortolkes således, at kontrakten efter national ret (artikel 122 i Codice del processo amministrativo) ikke må betragtes som værende uden virkning, selv om retsinstansen har fastslået, at de bestemmelser, hvorefter kontrakten kan tildeles uden afholdelse af en udbudsprocedure, er blevet tilsidesat — forenelig med principperne om ligebehandling, ikke-forskelsbehandling og konkurrence samt sikrer adgangen til effektive retsmidler som fastlagt i artikel 47 i den Europæiske Unions charter om grundlæggende rettigheder?
            
         
      (1)  Europa-Parlamentets og Rådets direktiv 2007/66/EF af 11.12.2007 om ændring af Rådets direktiv 89/665/EØF og 92/13/EØF for så vidt angår forbedring af effektiviteten af klageprocedurerne i forbindelse med indgåelse af offentlige kontrakter (EUT L 335, s. 31).